Wezna taqendurt-im sdeffir tumes d amecciḥ n yidamen ! 151 Mi tezra aya tewhem teṭfi-tt lxelɛa  si tuggdi uzleɣ ar yemma ḥkiɣ-as 152 Wezna tesɛa tarda* am nettat am tlawin tessaweḍ d tameṭṭut, d lawan ad tagad yemma-s fell-as, ad tweṣṣi ɣef nnif d lḥerma d acu-t  Lamaɛna, Ha ! ur ttamen ḥedd, ḥader nnif-im ! 153, trennu-as  A yelli taɛzizt, di temsalt n nnif, ɣur-m ad tjeɛleḍ tameṭṭut d urgaz rrsen ɣef yiwen uḍebsi n lmizan, ḥader ttɛassa nnif-im, ɣur-neɣ ma iruḥ nnif n teqcict ad tekfu fell-as ddunit 154 Aya akk d ajdid i d-yettili ɣef teqcict, imi di tallit-nni tilawin ur ɣrint ara yuɛerasent ad sfehment yessit-sent dacu-t, d ayen i yeǧǧan taqcict s wudem n